stanford-oval/wikipedia huggingface dataset:
Makedonialaiset
Jakautuminen valtioittain

| Maa | Makedonialaisia | Tieto vuodelta |
| --- | --- | --- |
|  Pohjois-Makedonia | 1 297 981 | 2002 |
|  Australia | 83 978–200 000 	 | 2006 |
|  Italia | 74 162  | 2006 |
|  Saksa | 62 295–85 000  | 2006 |
|  Sveitsi | 61 304–63 000  | 2005 |
|  Yhdysvallat | 51 733–200 000  | 2000 |
|  Kanada | 37 055–150 000  | 2006 |
|  Serbia | 25 847  | 2002 |
|  Itävalta | 13 696–15 000  | 2001 |
|  Alankomaat | 10 000–15 000  | arvio |
|  Ruotsi | 3 669–15 000  | 2006 |
Tämän lisäksi makedoniaa tai sille läheisiä slaavimurteita puhuvia henkilöitä asuu Pohjois-Kreikassa kymmeniätuhansia, joidenkin lähteiden mukaan jopa yli 200 000. Kreikan hallitus ei tunnusta slaavivähemmistön olemassaoloa, ja kysymys on poliittisesti hyvin herkkäluonteinen.
Huomattavia makedonialaisia

Gjorgjija Pulevski
Dimitrija Čupovski
Kočo Racin
Ed Jovanovski
Blagoj Nacoski
Karolina Gočeva
Goran Pandev
Toše Proeski
Kaliopi
Katarina Ivanovska
Aiheesta muualla

Wikimedia Commonsissa on kuvia tai muita tiedostoja aiheesta .
Macedonians in the UK
United Macedonian Diaspora
World Macedonian Congress (Arkistoitu – Internet Archive)
House Of Imigrants
Kristian Kojola

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Kristian Jani Petteri Kojola
Syntymäaika: 12. syyskuuta 1986 (ikä 38)
Syntymäpaikka: Espoo, Suomi
Pelipaikka: keskuspuolustaja
Pituus: 187 cm
Junioriseurat
1998–2002: Honka
Seurat
| Vuodet | Seura | O | (M) |
| 2003–2004 | FC Espoo | 30 | (3) |
| 2005 | Allianssi | 2 | (0) |
| 2005 | → FC Espoo (laina) | 4 | (0) |
| 2005 | → FC Hämeenlinna (laina) | 14 | (0) |
| 2006 | FC Espoo | 13 | (1) |
| 2006–2007 | FC Hämeenlinna | 32 | (3) |
| 2008–2009 | Jaro | 43 | (2) |
| 2010 | TamU | 21 | (4) |
| 2011–2012 | IFK Mariehamn | 61 | (3) |
| 2013–2014 | Hallescher FC | 36 | (1) |
| 2014–2018 | IFK Mariehamn | 137 | (8) |
| Yhteensä | Yhteensä | 363 | (25) |
Maajoukkue
| 2002 | Suomi U16 | 4 | (0) |
| 2003 | Suomi U17 | 7 | (0) |
| 2017 | Suomi | 1 | (0) |
 Seurajoukkueuran tilastot kattavat vain kansalliset sarjat, päivitetty 12. elokuuta 2015.
Kristian Jani Petteri Kojola (s. 12. syyskuuta 1986 Espoo) on suomalainen uransa päättänyt jalkapalloilija. Hän oli pelipaikaltaan keskuspuolustaja.
Kojola on FC Hongan kasvatti, mutta pelasi ensimmäiset ottelunsa aikuisten sarjoissa FC Espoossa Kakkosessa. Tämän jälkeen hän on pelannut Veikkausliigaa AC Allianssissa, FF Jarossa, Tampere Unitedissa ja IFK Mariehamnissa sekä Ykköstä FC Hämeenlinnassa.
Talvella 2008 Kojola sai sopimuksen FF Jaron kanssa ja sen jälkeen hän on pelannut säännöllisesti pääsarjaa Suomessa pelatessaan. Kahden kauden jälkeen Kojola siirtyi Jarosta Tampere Unitedin riveihin, josta hän keväällä 2011 siirtyi monen muun TamU pelaajan tapaan IFK Mariehamniin Tampere Unitedin menetettyään liigalisenssinsä. IFK Mariehamnissa Kojola vietti kaksi kautta ennen siirtoa Saksaan.
Kesän 2012 jälkeen Kojola siirtyi Saksan 3. Ligaan Hallescher FC riveihin ja vietti siellä kaksi kautta, tehden yhden maalin. Kesällä 2014 Kojola siirtyi takaisin IFK Mariehamniin.
Kojola oli isossa roolissa IFK Mariehamnin voittaessa Suomen Cupin 2015 sekä Veikkausliigan vuonna 2016.
Kojola on pelannut poikien maaotteluita ja kuului niin sanottuun Vintiöt-maajoukkueeseen, joka osallistui Suomessa pelattuun alle 17-vuotiaiden MM-turnaukseen.
Aiheesta muualla

Kuvia tai muita tiedostoja aiheesta Kristian Kojola Wikimedia Commonsissa
IFK Mariehamn – Veikkausliiga
1 Nordqvist |
2 Henrique |
3 Buwalda |
5 Svensson |
6 Kone |
7 Sjöroos |
8 Abubakari |
9 Hambo |
10 Tendeng |
16 A. Mäenpää |
17 Mastokangas |
18 Olawale |
19 Karlström |
20 Tamminen |
21 N. Mäenpää |
23 Sumusalo |
24 Sundman |
25 Baliso |
26 Mattsson |
27 Wiklöf |
28 Nissinen |
30 Sillanpää |
44 Okoye |
77 Igboananike |
88 Forsman |
Valmentaja Syberyjski
Pekka Pyykkö

| Pekka Pyykkö |
| --- | --- |
 Pekka Pyykkö vuonna 1991.
Henkilötiedot
Syntynyt: 12. lokakuuta 1941 Hinnerjoki (ikä 83)
Kansalaisuus:  Suomi
Ammatti:  kemian emeritusprofessori
Koulutus ja ura
Instituutti:  Helsingin yliopisto
Tutkimusalue:  Kvanttifysiikka
Aiheesta muualla
Kotisivu
Veli Pekka Pyykkö (s. 12. lokakuuta 1941 Hinnerjoki) on suomalainen kemisti. Hän oli Helsingin yliopiston kemian professori 1984–2009. Hänen tutkimusalaansa oli magneettinen resonanssispektroskopia ja raskaiden alkuaineiden kvanttikemia.
Tunnustukset

Professori Pyykkö on ollut Suomalaisen Tiedeakatemian jäsen vuodesta 1989. Hänet kutsuttiin Academia Europæan jäseneksi vuonna 2007.
Schrödinger-mitali 2014, perusteluna: "For his pioneering contributions to relativistic quantum chemistry."
Aiheesta muualla

Pekka Pyykkö (englanniksi) (iaqms.org)
Pekka Pyykkö. Professor, Foreign Academy Member nr: 1236 (The Royal Swedish Academy of Sciences) (Arkistoitu – Internet Archive) (englanniksi) (kva.se)
CV (per Pyykön kotisivu) (englanniksi) (www.chem.helsinki.fi/~pyykko/curriculum/CV_2019.pdf )
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Suomi (KANTO)  Yhdysvallat  Alankomaat 
Tieteilijät:  Google Scholar  ORCID 
Henkilöt:  Uppslagsverket Finland 
Muut:  IdRef
Qi

Qi
Qi (氣 / 气 pinyin: qì; Wade-Giles: ch'i; jyutping: hei; japani: ki; vietnam: khí; korea: gi) on perinteisessä kiinalaisessa kulttuurissa käsite, jonka uskotaan olevan elävien olentojen elämän voima. Qi kääntyy tarkoittamaan ilmaa ja kuvaannollisesti ”materiaalista energiaa”, ”elämän voimaa” tai ”esoteerinen energia virtaa”. Qin hallinta ja manipulaatio on perustava ajatus, jolle  perinteinen kiinalainen lääkintä ja perinteiset kiinalaiset itsepuolustuslajit perustuvat. Qin harjoitusta, tasapainotusta ja kehitystä kutsutaan termillä Qigong. Henkilöt, jotka uskovat qihin kuvaavat sitä elämän voimaksi, jonka virtauksen estäminen on terveydelle vahingollista. Viisi oppia käsittelevät qin teoriaa ja käytännön sovellutuksia.
Qi on näennäistieteellinen käsite, jota ei ole havaittu mittauksilla, eikä sillä ole näytetty olevan yhteyttä fysikaaliseen energiaan.
Qin määritelmä

Alkujaan qi tarkoitti höyryä, usvaa ja henkäystä, josta sen merkitys laajeni vähitellen tarkoittamaan energiaa yleensä. Qin määritelmä on vaihdellut ajan saatossa ja kulloisenkin sovellutuksen mukaan. Sanaa qi käytetään puhuttaessa energiasta eri tasoilla.
Laajimmillaan qi tarkoittaa kaikkea energiaa länsimaisen fysiikan mukaisesti.lähde? Se kattaa sekä näkymättömän (energia) että näkyvän (aine) energiaolomuodon.
Käytännössä ihmiset ovat kiinnostuneet qin ”elävästä” osasta, jota kutsutaan elämänenergiaksi ja joka erottaa elävän ja kuolleen toisistaan. Perinteisessä kiinalaisessa lääkinnässä qi kuvataan energiana, jota ihmisruumiin elimet varastoivat, tuottavat ja kuluttavat.
Qi voidaan määritellä myös sanalla toiminta.
Qi järjestäytyy lin (理 lǐ) mukaan. Li voidaan kääntää sanoilla laki, luonnonlaki, periaate, järjestys jne. Qi on energia, joka järjestäytyy lin mukaan kuten atomit järjestäytyvät tietyn kaavan mukaan. Qin eri käytösmalleja kuvataan kiinalaisen kosmologian käsitteillä yin-yang, viisi elementtiä, kahdeksan trigrammia, yhdeksän tähteä jne. Qi voidaan jakaa kiinalaisen sancain eli kolmen aarteen mukaan kolmeen pääryhmään: taivaan qi, maan qi ja ihmisen qi. Taivaan qi on yang ja maan qi yin. Ihminen käyttää hyväkseen molempia.
Taivaan qi

Taivaan qi on maapalloa ympäröivän avaruuden ja taivaankappaleiden qi. Sen tärkein tutkittava ilmenemismuoto on ajan qi. Ilmakehä lasketaan ”taivaan” piiriin, mutta siinä tapahtuvat sääilmiöt luetaan tavallisesti ”maan” qiksi.
Taivaan qi merkitsee myös näkymättömiä energioita, joita kutsutaan hengiksi (神 shén). Kansanomaisesti näitä kutsutaan jumaliksi tai jumaluuksiksi.
Taivaan qin tutkimiseen käytetään esimerkiksi astronomiaa sekä erilaisia astrologisia ja ennustusmenetelmiä. Aikatekijä on olennainen osa kaikkia kiinalaisia oppeja, joista esimerkkeinä fengshui, lääketiede ja sodankäynti.
Maan qi

Fengshui on ympäristö- ja arkkitehtuurioppi, jota käytetään ihmistä tukevan ja suojelevan ympäristön rakentamiseen. Fengshuin päämääränä on elinympäristön elävän qin (生氣 shēngqì) hyödyntäminen ja vahingollisen qin (煞氣 shāqì) välttäminen.
Maanmuodoista puhuttaessa maan qin katsotaan virtaavan vuoristoja pitkin. Tätä kutsutaan vuorilohikäärmeeksi. Vesistöjä pitkin kulkeva vesilohikäärme käyttää taivaan qitä. Ihanteellinen haudan tai talon sijainti on siellä, missä vuori- ja vesilohikäärmeet yhtyvät elämää tuottaen. Paikkaa kutsutaan kansanomaisesti lohikäärmeen pesäksi. Sen alkuperäinen kiinalainen nimi on xue (穴 xué), joka tarkoittaa painannetta tai luolaa ja jota käytetään lääketieteessä akupunktiopisteestä. Xuen ympärillä pitää olla neljän eläimen maastomuodot. Ihanteellinen kaupungin paikka on siellä, missä tarpeeksi voimakkaat vuori- ja vesilohikäärmeet kohtaavat ja ovat sopivassa tasapainossa keskenään.
Rakennusten qi syntyy hetkellä, jolloin taivaan ja maan qit eristetään toisistaan eli tavallisesti silloin, kun tila suljetaan seinillä ja katolla. Qin laatuun vaikuttavat rakennusajankohdan qi sekä rakennuksen suunta maapallon magneettikentässä (maapallon qi).
Ihmisen qi

Niin kauan kuin ihmisellä on qitä, hän elää. Niinpä qin kerääminen, varastoiminen ja ylläpito on tärkeää. Tätä edesauttavat eri harjoitukset:
hygienia
ravinto
liikunta (qigong, taiji, wushu)
sukupuolielämä
henkiset harjoitukset (neigong)
Ihmisen qi > Qi lääketieteessä

Kiinalaisessa lääketieteessä qi jaetaan eri tyyppeihin sen mukaan, mistä elimistön toiminnasta se vastaa.
Yuanqi (原氣 yuánqì - alkuperäinen qi), alkuperäinen eli perinnöllinen qi
Guqi (谷氣 gǔqì - viljaqi), ravinnon qi
Zongqi (宗氣 zōngqì - sukuqi), rinnan qi
Yingqi (營氣 yíngqì - ravitseva qi), ravitseva qi
Weiqi (衛氣 wèiqì - puolustusqi) puolustusqi
Termiä qi käytetään myös puhuttaessa kehon eri energioiden yhteistyöstä ja toimintatavoista:
Zhenqi (真氣 zhēnqì), aito qi, joka virtaa pitkin meridiaaneja.
Zhengqi (正氣 zhèngqì), oikea qi, terveen ihmisen normaali energia.
Zhongqi (中氣 zhōngqì), keskusqi, mahalaukun ja pernan qi sekä ravinnosta saatu qi.
Qin tehtävä kehossa on suojella, lämmittää, muuntaa, kuljettaa, pitää oikealla paikalla ja pitää liikkeessä.
Qin liikesuuntia on neljä: nouseva, laskeva, ulosmenevä ja sisääntuleva.
Kiinalaisen lääketieteen patologia käsittelee qin ongelmia, jotka ovat vähyys, vajoaminen, stagnaatio ja kapinointi.
Sairauksien hoidossa ja terveyden ylläpidossa pyritään varmistamaan qin vahvistaminen ja tasapainottaminen sekä sen esteetön kulku eri menetelmin:
ravinto-oppi (食療 shíliáo - ravintoterapia)
lääkintä (中藥學 zhōngyàoxué - lääkeoppi)
Kuivakuppaus (拔罐子 báguànzǐ)
moksibustio (灸 jiǔ - polttaminen), akupisteiden käsittely moksaa polttamalla
akupunktio (針砭 zhēnbiān - neulanpisto), akupisteiden käsittely neuloin
akupainanta (指壓 zhǐyā - sormin painelu), akupisteiden painelu sormin
tuina (推拿 tuīná - painaminen ja tarttuminen), hieronta
guasha (刮痧 guāshā - kaapia sairaus), ruumiinosien kaapiminen sileäreunaisella esineellä
waiqi (外氣 wàiqì - ulosvirtaava qi) eli buqi (布氣 bùqì - leviävä qi), parantaja siirtää omasta qi-varastostaan qitä parannettavaan henkilöön
Japanissa

Ki on tärkeä käsite perinteisessä japanilaisessa lääketieteessä ja taistelulajeissa. Sana esiintyy muun muassa japaninkielisissä nimissä aikido, kiai, kigurai, kuki ja reiki.
Nykyisessä Japanin kielessä merkkiä ki käytetään paljon, eikä sitä voi kääntää yhdellä sanalla. Kirjoitusmerkki ki (気) voidaan jakaa kahteen osaan. Ensimmäinen osa, radikaali kigamae (气), symboloi höyryä, uloshengitystä, puhtia, tarmoa ja toinen osa, kome (米), symboloi riisiä, ravintoa, uusiutuvaa luontoa. Yhdessä nuo kaksi voidaankin ilmaista luonnon energiaksi. Vuosisatojen kuluessa ki:n merkitys on kuitenkin muuttunut ja se on saanut monia merkityksiä mm. tunnelma, ilmapiiri, olemus, ydin ja sovellettuna ihmisluontoon se tarkoittaa mielialaa, luonnetta, aietta (aikomusta), mielenlaatua, elinvoimaa, rohkeutta, intoa (innokkuutta) ja temperamenttia, lisäksi myös sisintä olemusta, sielua, henkeä. Japanin ki ja kiinan chi eroavatkin nykyisin merkitykseltään.
Ki tarkoittaa siis jotain mikä on olemassa, mutta sitä ei ole tarkoin määritelty. Kuitenkin se on jotain minkä voi tuntea ja havainnoida.
Jarkko Hentula

| Jarkko Hentula> Henkilötiedot |
| --- | --- |
Syntynyt: 1970 (ikä 53–54)
Ammatti:  elokuvien vastaava tuottaja, Yellow Film & TV Oy
Jarkko Hentula (s. 1970) on työskennellyt pääosin tuottajana, vastaavana tuottajana ja muissa tuotantotehtävissä yli 40 elokuvassa ja televisiotuotannossa. Hentula oli aiemmin Yellow Film & TV:n elokuvien vastaava tuottaja.
Hentula opiskeli 1990-luvulla tiedotusoppia ja historiaa Tampereen yliopistossa sekä tuottamista Taideteollisen korkeakoulun elokuvataiteen laitoksella.
Vuonna 1998 Hentula aloitti MRP Matila Röhr Productions -tuotantoyhtiössä vakituisena tuotantopäällikkönä. Hän työskenteli muun muassa kotimaisen elokuvan uuden menestyskauden merkkiteoksessa, Olli Saarelan Rukajärven tiessä (1999).
Hentula siirtyi tuottajaksi MRP:n sisällä toimineeseen Talent Houseen vuonna 2000. Hänen ensimmäiset pitkät elokuvansa olivat Aku Louhimiehen Kuutamolla (2002), Perttu Lepän Helmiä ja sikoja (2003) sekä Joona Tenan FC Venus (2005), jotka kaikki menestyivät erittäin hyvin kaupallisesti. Lisäksi Hentula tuotti Talent Houselle JP Siilin ohjaaman minisarjan Juulian totuudet (2001), joka palkittiin Prix Italia -palkinnolla.
Vuonna 2004 Hentula perusti oman tuotantoyhtiönsä Juonifilmin yhdessä levitysyhtiö FS Filmin (nykyinen SF Studios) kanssa. Hentula tuotti Juonifilmille muun muassa Lauri Törhösen elokuvan Raja 1918 (2007) yhdessä Jörn Donnerin kanssa sekä Zaida Bergrothin palkitun elokuvan Skavabölen pojat (2008). Lisäksi hän toimi osatuottajana pohjoismaiden kalleimmassa elokuvassa Arn – Temppeliritari (2007).
Hentula siirtyi elokuviin ja televisiotuotantoihin keskittyvän Yellow Film & TV:n elokuvista vastaavaksi tuottajaksi vuoden 2011 alussa. Yellow’lla hän on tuottanut muun muassa JP Siilin Härmän (2012) sekä kaupallisen suurmenestyksen Napapiirin sankarit 2 (2015). Kansainvälisiä osatuotantoja ovat muun muassa Michael Marcimainin Call Girl (2012) sekä vuonna 2017 ensi-iltaan tuleva tanskalainen tieteiselokuva Qeda. Lisäksi Hentula on tuottanut palkitun Kimmo-televisiosarjan, jota on tehty yhteensä kolme kautta vuosina 2012–2016.
Hentula on palkittu Vuoden elokuvatuottaja -palkinnolla vuonna 2004. Hän toimi Suomen elokuvatuottajien keskusjärjestön puheenjohtajana vuosina 2008–2012. Hentula on osallistunut eurooppalaisiin EAVE- ja ACE-elokuvatuotantokoulutusohjelmiin.
Aiheesta muualla

Jarkko Hentula Elonetissä.
Jarkko Hentula Internet Movie Databasessa. (englanniksi)
Jarkko Hentula Ritva-tietokannassa
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Saksa 
Henkilöt:  Deutsche Biographie  Elonet
15 GT Golden Turpo

| 15 GT Golden Turpo Popeda |
| --- | --- | --- |

Kokoelmalevyn tiedot
 Äänitetty : 1978–1986
 Julkaistu: 24. marraskuuta 1986
 Tyylilaji: rock
 Levy-yhtiö: Poko Rekords
Listasijoitukset
  Suomi 5. (marraskuu 1986)
Popedan muut julkaisut
| Pohjantähden alla 1985 | 15 GT Golden Turpo 1986 | Huilut suorina 1986 |
15 GT Golden Turpo on suomalaisen Popeda-yhtyeen ensimmäinen kokoelmalevy, joka julkaistiin vuonna 1986. Levyn LP-version mukana jaettiin Huilut suorina -livealbumia. C-kasettiversiossa kokoelmakappaleet ovat A-puolella ja live-osuus (Huilut suorina) on B-puolella. Ensimmäisellä CD-painoksella kappaleen Huummetta pituus on 2:11, uusintapainoksella ja muilla formaateilla 2:57.
Kappaleet

Kellot lyö – 3.59
Delilah – 3.14 (Tom Jones -cover, Tapani Kansan levytyksen sanat, perustui The Sensational Alex Harvey Bandin coveriin)
Kaasua – 3.16
Kalteriblues – 3.25 (Irwin Goodman -cover)
Matkalla Alabamaan – 2.59
Erkki ja Leena (- Eddie and Sheena -) – 4.04 (Wayne County -cover)
Yö – 3.58
Mönkiäislaulu – 2.11
Sukset – 3.24
Kuuma kesä – 3.00
Mörri-Möykky – 2.07 (Eveliina Pokela -cover)
Suuret setelit (- Greenback Dollar -) – 2.27 (Hoyt Axton -cover, Four Cats -version sanat)
Minä elän – 3.51
Huummetta – 2.57
Eläinten vallankumous – 4.56
Mika Kouhi

| Henkilötiedot |
| --- | --- | --- | --- |
Koko nimi: Mika Tapani Kouhi
Syntymäaika: 22. lokakuuta 1978 (ikä 46)
Syntymäpaikka: Merikarvia, Suomi
Pelipaikka: oikea laitapuolustaja
Pituus: 181 cm
Junioriseurat
1986–1991: MInto
1992–1995: MuSa
Seurat
| Vuodet | Seura | O | (M) |
| 1995 | MuSa | 9 | (2) |
| 1996–1998 | TPV | 22 | (2) |
| 1996 | → EuPa (laina) | 1 | (2) |
| 1997 | → MuSa (laina) | 14 | (3) |
| 1998–1999 | P-Iirot | 21 | (2) |
| 2000–2004 | VPS | 91 | (0) |
| 2001 | → FC Kiisto (laina) | 1 | (0) |
| 2005–2006 | Ismaning | 9 | (0) |
| 2006–2010 | Unterföhring | – | (–) |
| Yhteensä | Yhteensä | 168 | (11) |
Maajoukkue
| 1996 | Suomi U17 | 6 | (0) |
 Seurajoukkueuran tilastot kattavat vain kansalliset sarjat.
Mika Tapani Kouhi (s. 22. lokakuuta 1978 Merikarvia) on entinen suomalainen jalkapalloilija. Hän oli pelipaikaltaan oikea laitapuolustaja.
Peliura

Kouhi on Merikarvian Innon kasvatti. Hän pelasi urallaan 46 Veikkausliiga-ottelua Vaasan Palloseurassa, Ykköstä VPS:ssa, Tampereen Pallo-Veikoissa ja Pallo-Iiroissa sekä Kakkosta Musan Salamassa, Euran Pallossa ja Vaasan Kiistossa. Kaudella 2004 Kouhi toimi VPS kapteenina.
Kouhi pelasi myös Saksan Oberligassa edustaen FC Ismaningia, josta siirtyi alempiin sarjoihin FC Unterföhringiin. Saksassa pelatessaan Kouhi voitti FC Unterföhringin kanssa FC Bayern Münchenin kakkosjoukkueen Saksan cupin alkukierroksilla vuonna 2007.
Peliuran jälkeinen elämä

Pelaajauransa aikana Kouhi opiskeli Vaasan yliopiston laskentatatoimen ja rahoituksen laitoksella pääaineenaan rahoitus. Myöhemmin Kouhi on asunut ja työskennellyt pitkään ulkomailla. Nykyisin Kouhi toimii Suomessa Cramo Oyj:n liiketoiminnankehitysjohtajana. Kouhi harjoittaa lisäksi arvopaperikauppaa, osakkeiden ja kiinteistöjen myyntiä sekä pääomasijoitustoimintaa Kouhi Invest Oy:n ja Kouhi Capital Oy:n toimitusjohtajana ja hallituksen puheenjohtajana.
Petteri Kärkkäinen

| Henkilötiedot |
| --- | --- | --- | --- |
Syntymäaika: 23. toukokuuta 1978 (ikä 46)
Syntymäpaikka: Kotka, Suomi
Pelipaikka: keskikenttäpelaaja
Junioriseurat
: KTP
Seurat
| Vuodet | Seura | O | (M) |
| 1995–1998 | KTP | 41 | (1) |
| 1999–2000 | Kotkan TP | 2 | (0) |
| 2001–2003 | KooTeePee | 36 | (4) |
| 2006 | Viikingit | 5 | (0) |
| Yhteensä | Yhteensä | 84 | (5) |
 Seurajoukkueuran tilastot kattavat vain kansalliset sarjat.
Petteri Kärkkäinen (s. 23. toukokuuta 1978 Kotka) on suomalainen uransa lopettanut jalkapalloilija. Pelipaikaltaan hän oli keskikenttäpelaaja. Peliuransa jälkeen hän on toiminut valmennustehtävissä.
Kärkkäinen pelasi Kotkan Työväen Palloilijoissa ja sen seuraajissa Kotkan TP:ssä ja FC KooTeePeessä yhteensä kolme Veikkausliigan, 62 Ykkösen ja 14 Kakkosen ottelua vuosina 1995–2003. Lisäksi hän pelasi kaudella 2006 viisi Ykkösen ottelua FC Viikingeissä.
Pääsarjaotteluistaan Kärkkäinen pelasi kaksi kaudella 2000 ja yhden kaudella 2003. Maaleja hän ei niissä tehnyt. Ensiesiintymisensä pääsarjatasolla Kärkkäinen teki 3. toukokuuta 2000 Kotkan TP:n pelatessa kotonaan tasan 1–1 Vaasan Palloseuran kanssa.
Kärkkäinen on työskennellyt valmennuspäällikkönä sekä KTP:ssä että Helsingin Jalkapalloklubissa ja toiminut Suomen Palloliiton Fortum Tutorina. Hän opiskelee liikuntatieteitä Jyväskylän yliopistossa pääaineenaan valmennus- ja testausoppi.
Kärkkäinen pelasi Suomen futsalmaajoukkueessa kahdeksan ottelua.
Jami Kyöstilä

| Henkilötiedot |
| --- | --- | --- | --- |
Syntymäaika: 2. maaliskuuta 1996 (ikä 28)
Syntymäpaikka: Lammi, Suomi
Pelipaikka: laitapuolustaja
Pituus: 173 cm
Seura
Seura: HJS
Pelinumero: 8
Junioriseurat
2001–2007: LaVe
2008–2014: HJS
2015–2016: Haka
Seurat
| Vuodet | Seura | O | (M) |
| 2013–2014 | FC Hämeenlinna | 28 | (0) |
| 2015–2021 | Haka | 113 | (2) |
| 2015–2017 | → PS-44 | 21 | (1) |
| 2022 | HJS | 14 | (2) |
| 2022 | Jaro | 10 | (0) |
| 2023– | HJS | 38 | (3) |
 Seurajoukkueuran tilastot kattavat vain kansalliset sarjat, päivitetty 31. joulukuuta 2024.
Jami Kyöstilä (s. 2. maaliskuuta 1996 Lammi) on suomalainen jalkapalloilija, joka edustaa Kakkosessa pelaavaa HJS:aa. Hän on pelipaikaltaan oikea laitapuolustaja.
Jami Kyöstilä pelasi junioriaikana Lammin Vedossa ja FC Hämeenlinnassa, jossa hän pelasi Kakkosta kausina 2013 ja 2014. Sen jälkeen hän siirtyi Valkeakoskelle FC Hakan A-junioreihin, mutta pelasi samana kesänä jo ensimmäisen Ykkösen pelinsä FC Hakan riveissä pelipaikkanaan laitapuolustaja. Sen jälkeen hän vakiinnutti paikkansa FC Hakan joukkueessa, joka pelasi Ykköstä aina vuoteen 2019 asti, jolloin nousi Veikkausliigaan. Kyöstilä pelasi kauden 2020 Veikkausliigassa kaikkiaan 21 ottelua eli yhtä vaille kaikki.
Kotiseudullaan Lammilla Jami Kyöstilä oli perustamassa salibandyseura Lammin Salibandyä, joka oli mukana perustamassa lahtelaista salibandyn pääsarjajoukkue LASBia.
Moshe Kahlon

| Moshe Kahlon> משה כחלון |
| --- | --- |
 Moshe Kahlon.
Henkilötiedot
Syntynyt: 19. marraskuuta 1960 (ikä 64)
Poliitikko
Puolue:  Likud
Moshe Kahlon (hepr. ‏משה כחלון‎‎, s. 19. marraskuuta 1960) on israelilainen lakimies ja poliitikko. Hän edusti Likud-puoluetta ja oli knessetin varapuhemies 2003–2006. Hän perusti Kulanu-puolueen vuonna 2014.
Kahlon syntyi sefarditaustaisten libyanjuutalaisten siirtolaisten perheeseen ja kasvoi työväenluokkaisella asuinalueella Haderassa. Vuosina 1996–1999 hän oli puolustusministerin edustaja Haifassa ja Pohjoisella hallintoalueella ja vuosina 2000–2002 osastonjohtajana sisäisen turvallisuuden ministeriössä. Hänet valittiin knessetiin ensimmäisen kerran vuonna 2003.
Aiheesta muualla

Kuvia tai muita tiedostoja aiheesta Moshe Kahlon Wikimedia Commonsissa
Virallinen sivu
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Israel
Minna Palmroth

| Minna Palmroth> Henkilötiedot |
| --- | --- |
Syntynyt: 10. toukokuuta 1975 (ikä 49) Sahalahti
Kansalaisuus:  Suomi
Ammatti:  laskennallisen avaruusfysiikan professori
Koulutus ja ura
Tutkinnot:  Helsingin yliopisto (FM 1999, FT 2003)
Instituutti:  Helsingin yliopisto, Ilmatieteen laitos
Tutkimusalue:  Geotieteet
Tunnetut työt:  Vlasiator-avaruussään ennustemalli
Palkinnot:  Väisälän palkinto (2016), Suomalaisen Tiedeakatemian jäsen, Teknillisten tieteiden akatemian jäsen
Aiheesta muualla
Minna Palmroth Tuhat-tutkimusportaalissa
Minna Maria Emilia Palmroth (s. 10. toukokuuta 1975 Sahalahti) on suomalainen avaruusfyysikko ja filosofian tohtori, joka toimii Helsingin yliopiston laskennallisen avaruusfysiikan professorina. Hän on saanut arvostettua Euroopan tiedeneuvoston (ERC) rahoitusta johtamilleen tutkimushankkeille.
Elämä ja ura

Palmroth valmistui ylioppilaaksi Kangasalan lukiosta ja maisteriksi fysiikasta Helsingin yliopistosta 1999. Hän väitteli filosofian tohtoriksi pääaineenaan fysiikka vuonna 2003. Palmrothin englanninkielinen väitöskirja Solar wind: magnetosphere interaction as determined by observations and a global MHD simulation käsitteli aurinkotuulen eli auringosta peräisin olevan hiukkassuihkun vuorovaikutusta maapallon magnetosfäärin kanssa havaintoaineistojen ja maailmanlaajuisen magnetohydrodynaamisen simulaation pohjalta.
Työurallaan Palmroth on työskennellyt erityisesti Ilmatieteen laitoksella. Hän oli laitoksen väitöskirjatyöntekijä 1999–2003 ja väiteltyään postdoc-tutkija 2003–2005. Vuonna 2004 hän vieraili Yhdysvaltain ilmakehätutkimuksen keskuksessa. Palmroth oli Suomen Akatemian rahoittama postdoc-tutkija 2005–2008 ja Suomen Akatemian ja Ilmatieteen laitoksen akatemiatutkija 2008–2013. Hän johti Ilmatieteen laitoksen Maata havainnoivaa osastoa 2011–2016 ja toimi samalla vuodet 2013–2016 myös Ilmatieteen laitoksen avaruustutkimuksen tutkimusprofessorina. Vuoden 2017 alusta hän on toiminut Helsingin yliopiston avaruusfysiikan professorina ja toimii vuosina 2018–2025 myös Kestävän avaruustieteen ja -tekniikan huippuyksikön johtajana.